**OBČINA RENČE-VOGRSKO PREDLOG**

**OBČINSKI SVET**

*NASLOV:*

**SKLEP O DOPOLNITVI SKLEPA O OBRAČUNAVANJU PROGRAMOV VRTCA V ČASU DALJŠE OTROKOVE ODSOTNOSTI IZ VRTCA IZ ZDRAVSTVENIH RAZLOGOV**

*PRAVNA PODLAGA:*

* 32. člen Zakona o vrtcih (Uradni list RS, št. 100/05 – uradno prečiščeno besedilo, 25/08, 98/09 – ZIUZGK, 36/10, 62/10 – ZUPJS, 94/10 – ZIU, 40/12 – ZUJF, 14/15 – ZUUJFO in 55/17)
* 17. člen Pravilnika o metodologiji za oblikovanje cen programov v vrtcih, ki izvajajo javno službo (Uradni list RS, št. [97/03](http://www.uradni-list.si/1/objava.jsp?sop=2003-01-4341), [77/05](http://www.uradni-list.si/1/objava.jsp?sop=2005-01-3472), [120/05](http://www.uradni-list.si/1/objava.jsp?sop=2005-01-5536), [93/15](http://www.uradni-list.si/1/objava.jsp?sop=2015-01-3692) in [59/19](http://www.uradni-list.si/1/objava.jsp?sop=2019-01-2621))
* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18)

*PREDLAGATELJ:*

Župan

*PRIPRAVLJALEC:*

Župan, občinska uprava

*OBRAZLOŽITEV:*

Občinski svet Občine Renče-Vogrsko je na marčevski seji v letu 2013 sprejel sklep o dodatnem subvencioniranju plačil staršev zaradi odsotnosti iz vrtca iz zdravstvenih razlogov (dostop do gradiva z obrazložitvijo: spletna stran občine, gradiva sej občinskega sveta, 18. seja Občinskega sveta št. 00701-10/2013-1 z dne 14. 3. 2013, 11. točka). Upravičenost se po navedenem sklepu nanaša samo na otroke, ki obiskujejo Vrtec pri OŠ Renče in Vrtec Vogrsko. Navedeno upravičenost je potrebno skladno z ustanovitvijo razvojnega oddelka vrtca v Osnovni šoli Kozara Nova Gorica (v nadaljevanju: OŠ Kozara) razširiti še na otroke, ki se morajo na podlagi odločbe o usmeritvi vključiti v razvojni oddelek vrtca v OŠ Kozara.

*RAZLOGI ZA SPREJETJE SKLEPA:*

Zaradi sprejetja Odloka o spremembah in dopolnitvah Odloka o ustanovitvi Osnovne šole Kozara Nova Gorica in Sklepa o določitvi cene za prilagojen program za predšolske otroke v Osnovni šoli Kozara Nova Gorica je potrebno dopolniti tudi prvi stavek prvega odstavka prve točke sklepa iz prejšnjega odstavka z naslednjim besedilom: »in razvojnega oddelka vrtca v Osnovni šoli Kozara Nova Gorica«.

*OCENA STANJA:*

Na območju Občine Renče-Vogrsko ni razvojnega oddelka, v katerega bi lahko na podlagi odločbe pristojne komisije bil usmerjen otrok s stalnim prebivališčem v Občini Renče-Vogrsko.

*CILJI IN NAČELA:*

Z navedeno dopolnitvijo se izenači pravica do dodatnega subvencioniranja plačil staršev zaradi odsotnosti iz vrtca iz zdravstvenih razlogov za otroke, za katere je izdana odločba o usmeritvi v razvojni oddelek vrtca v OŠ Kozara, saj se tak otrok skladno s predpisi ne more vključiti v noben vrtec na območju Občine Renče-Vogrsko.

*FINANČNE IN DRUGE POSLEDICE:*

Posebnih finančnih posledic zaradi sprejema tega sklepa ni.

Pripravila:

Vladka Gal Janeš, Višja svetovalka I za družbene dejavnosti

*Predlog akta:*

Na podlagi 32. člena Zakona o vrtcih (Uradni list RS, št. 100/05 – uradno prečiščeno besedilo, 25/08, 98/09 – ZIUZGK, 36/10, 62/10 – ZUPJS, 94/10 – ZIU, 40/12 – ZUJF, 14/15 – ZUUJFO in 55/17), 17. člena Pravilnika o metodologiji za oblikovanje cen programov v vrtcih, ki izvajajo javno službo (Uradni list RS, št. 97/03, 77/05, 120/05, 93/15 in 59/19) in 18. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18), je občinski svet Občine Renče-Vogrsko na svoji \_\_\_. redni seji, dne \_\_\_\_\_\_ sprejel

#### S K L E P

1.

V sklepu št. 00701-10/2013-1 z dne 14. 3. 2013 se prvi stavek prvega odstavka 1. točke spremeni tako, da se glasi: »Staršem otrok, ki so najmanj 15 zaporednih obračunskih dni odsotni iz Vrtca pri OŠ Lucijana Bratkoviča Bratuša Renče, Vrtca Vogrsko in Razvojnega oddelka vrtca v Osnovni šoli Kozara Nova Gorica iz zdravstvenih razlogov, se za čas nepretrgane odsotnosti iz vrtca plačilo za program vrtca, ki ga obiskuje otrok, obračuna v višini 50 % z odločbo določenega plačila«.

2.

Ta sklep prične veljati naslednji dan po objavi v Uradnih objavah v Občinskem glasilu.

Številka: 00701-10/2013-2

Bukovica, \_\_\_\_\_\_\_\_\_\_\_\_\_\_\_\_\_\_\_\_\_

Tarik Žigon Župan